
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης τσυ κσινωφελούς ιδρύματσς με την 
επωνυμία «ΙΔΡΥΜΑ ΑΝΔΡΕΑ Γ. ΠΑΠΑΝΔΡΕΟΥ» 


και κύριΰσης του οργανισμού αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση αλλογενών αλλοδαπών . 2 

Πολιτογράφηση ομογενών αλλοδαπών . 3 


Τροποποίηση και συμπλήρωσή της με αριθμ. 188588/ 
30.6.93 κοινής απόφασης των Υπουργών Εθνικής 
Οικονομίας & Γεωργίας που αφορά τη διαδικασία 
εφαρμογής του ο υστήματος των ποσοστώσεων 
αγελαδινού γάλακτος. 4 

Διορθώσεις σφαλμάτων 

Διορθώσεις σφαλμάτων στις 317729/18.1.94 και 
315778/14.1.94 αποφάσεις του Υφυπουργού Γε¬ 
ωργίας . 5 


ΠΡΟΕΔΡΙΚΑ ΔΙΑΤΑΓΜΑΤΑ 


( 1 ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΑΝΔΡΕΑ Γ. ΠΑΠΑΝΔΡΕΟΥ» και 
κύρωσης του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 3625/2.9.1996 πράξη του συμβολαιογρά¬ 
φου Αθήνας Δημητρίου Κων/νου Μητρέλη, με την οποία 
οι: Γεώργιος Ανδρέα Παπανδρέου, Ανδρέας Ανδρέα Πα- 
πανδρέου, Νικόλαος Ανδρέα Παπανδρέου και Σοφία Αν¬ 
δρέα Παπανδρέου σύστησαν κοινωφελές ίδρυμα με την 
επωνυμία «ΙΔΡΥΜΑ ΑΝΔΡΕΑ Γ. ΠΑΠΑΝΔΡΕΟΥ» και έδρα 
την Αθήνα. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα και 
γ) 108 και 110 του Αστικού Κώδικα. 


3. Την από 9.9.1996 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. 411 /24.1.1996 απόφαση του Πρωθυπουρ¬ 
γού και του Υπουργού Οικονομικών με την οποία ανατέθη¬ 
καν αρμοδιότητες στους Υφυπουργούς Οικονομικών 
(ΦΕΚ 58/96 τ.Β'+. 

Με πρόταση του Υπουργού Εθνικής Παιδείας και θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 

Άρθρο μόνο 

1. Εγκρίνουμε τη σύσταση του κοινακρελούς ιδρύματος 
με την επωνυμία «ΙΔΡΥΜΑ ΑΝΔΡΕΑ Γ. ΠΑΠΑΝΔΡΕΟΥ», η 
οποία έγινε από τους Γεώργιο Ανδρέα Παπανδρέου, Αν¬ 
δρέα Ανδρέα Παπανδρέου, Νικόλαο Ανδρέα Παπανδρέου 
και Σοφία Ανδρέα Παπανδρέου με την αριθ. 3625/ 
2.9.1996 πράξη του συμβολαιογράφου Αθήνας Δημη- 
τριου Κων/νου Μητρέλη. 

Το ίδρυμα τούτο αποτελεί Νομικό Πρόσωπο ιδιωτικού 
δικαίου, υπάγεται στην εποπτεΐα και τον έλεγχο των 
Υπουργών Εθνικής Παιδείας και θρησκευμάτων και Οικο¬ 
νομικών και διέπεται από τις διατάξεις της παραπάνω συ¬ 
στατικής του πράξης, του παρακάτω οργανισμού, του Α.Ν. 
2039/1939 και των διαταγμάτων που εκδόθηκαν ή θα εκ- 
δοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαπέντε 
(15) άρθρα και καταχωρίζεται παρακάτω: 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΙΔΡΥΜΑ ΑΝΔΡΕΑ Γ. ΠΑΠΑΝ¬ 
ΔΡΕΟΥ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΑΝΔΡΕΑ Γ. ΠΑΠΑΝΔΡΕΟΥ», που συστήθηκε από τους 
Γεώργιο Ανδρέα Παπανδρέου, Ανδρέα Ανδρέα Παπαν¬ 
δρέου, Νικόλαο Ανδρέα Παπανδρέου και Σοφία Ανδρέα 
Παπανδρέου με την αριθ. 3625/2.9.1996 πράξη του συμ¬ 
βολαιογράφου Αθήνας Δημητρίου Κων/νου Μητρέλη, 
αποτελεί Νομικό Πρόσωπο ιδιωτικού δικαίου και διέπεται 
από τις διατάξεις της παραι^νω συστατικής πράξης, του 









8974 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


παρόντος οργανισμού, του Α.Ν. 2039/1939, όπως κάθε 
φορά ισχύει ο νόμος αυτός και των διαταγμάτων που εκδό- 
θηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Αθήνα με παράρτημα στο 
Καλέντζι Αχαΐας. 

Με απόφαση του Διοικητικού Συμβουλίου του ιδρύμα¬ 
τος μπορεί να δημιουργηθούν παραρτήματα αυτού και σε 
άλλες πόλεις της Ελλάδος. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος, την έδρα και το έτος έγκρισης της σύστασής 
του και στο μέσον αυτής φέρει απεικόνιση της μορφής του 
Ανδρέα Γ. Παπανδρέου. 

Άρθρο 2 
Σκοπός 

Σκοπός του Ιδρύματος είναι η συστηματική μελέτη, 
έρευνα και προβολή της ζωής και του έργου του Ανδρέα Γ. 
Παπανδρέου. Ειδικότερα η επίτευξη του σκοπού αυτού 
πραγματοποιείται: 

α) Με τη διοργάνωση συνεδρίων, σεμιναρίων στο εσω¬ 
τερικό και εξωτερικό και με την έκδοση βιβλίων. 

β) Με την απονομή βραβείων σε συγγραφικά έργα πολι¬ 
τικού, εκπαιδευτικού, κοινωνικού κ.λπ. χαρακτήρα. 

γ) Με τη χορήγηση οικονομικών ενισχύσεων για την 
προώθηση ερευνών και μελετών, που σχετίζονται με τους 
σκοπούς του ιδρύματος, καθώς και τη χορήγηση υποτρσ- 
φιών για μεταπτυχιακές σπουδές στο εσωτερικό και το 
εξωτερικό που σχετίζονται με τους σκοπούς αυτούς. 

δ) Με τη σύνταξη ή υποβοήθηση στη σύνταξη μελετών, 
που θα προορίζονται να χρησιμοποιηθούν από το Κράτος, 
Διεθνείς Οργανισμούς ή άλλους φορείς στο εσωτερικό ή 
και στο εξωτερικό, χωρίς να αποκλείεται και η εφαρμογή 
των μελετών αυτών από το ίδιο το ίδρυμα, μετά ή άνευ 
ανταλλάγματος. 

ε) Με την οργάνωση εκδηλώσεων επιστημονικού, κοι¬ 
νωνικού και πολιτικού περιεχομένου. 

στ) Με την ερευνητική και μελετητική συνεργασία του 
ιδρύματος με ακαδημαϊκά και αντίστοιχα ιδρύματα στην 
Ελλάδα και στο εξωτερικό. 

ζ) Με την ίδρυση παραρτημάτων του ιδρύματος στην Ελ¬ 
λάδα και στο εξωτερικό. 

η) Με τη δημιουργία και οργάνοοση ενός αρχείου Ανδρέα 
Γ. Παπανδρέου και σε συνεργασία με άλλους φορείς, 
όπως Ίδρυμα Γεωργίου Παπανδρέου και το Πανελλήνιο 
Σοσιαλιστικό Κίνημα (ΠΑΣΟΚ), με τη διαφύλαξη έγγραφου 
και έντυπου υλικού που αποτέλεσε το προσωπικό αρχείο 
του Ανδρέα Παπανδρέου. 

’/νρθρο 3 

Περιουσία - Πόροι 

1. Περιουσία του ιδρύματος αποτελεί το ποσό των δε¬ 
καπέντε εκατομμυρίων (15.000.000) δραχμών που προ¬ 
σφέρουν οι ιδρυτές. 

2. Πόροι του ιδρύματος είναι; 

α. Τα εισοδήματα από την εκμετάλλευση των ακινήτων 
περιουσιακών του στοιχείων. 

β. Οι τόκοι από τις καταθέσεις, οι χρηματικές παροχές ή 
επιχορηγήσεις, καθώς και οι κληρονομιές, κληροδοσίες 
και δωρεές, οιουδήποτε φυσικού ή νομικού προσώπου 
προς αυτό. 

γ. Οι χρηματικές παροχές από την εκπόνηση μελετών 


και ερευνών στους τομείς της Πολιτικής επιστήμης, τηςοι- 
κονομίας, της προστασίας του περιβάλλοντος κ.λπ., με 
την προϋπόθεση ότι το ύψος αυτών δεν αναιρεί τον κοινω¬ 
φελή σκοπό του ιδρύματος. 

Άρθρο 4 

Διοίκηση 

1. Το ίδρυμα διοικείται από τετραμελές Διοικητικό Συμ¬ 
βούλιο, που αποτελείται από τους: 

α. Γεώργιο Ανδρέα Παπανδρέου, Πρόεδρο. 

β. Σοφία Ανδρέα Παπανδρέου, Αντιπρόεδρο. 

γ. Νικόλαο Ανδρέα Παπανδρέου, Γραμματέα. 

δ. Ανδρέα Ανδρέα Παπανδρέου, Ταμία. 

2. Τα παραπάνω μέλη του Διοικητικού Συμβουλίου είναι 
ισόβια. Το κάθε ένα από τα μέλη αυτά μπορεί να αρίσει τον 
αντικαταστάτη του ή το διάδοχό του με δήλωση που κατα¬ 
χωρίζεται στο βιβλίο Πρακτικών του Διοικητικού Συμβου¬ 
λίου. Σε περίπτωση θανάτου, παραιτήσεως ή ανικανάτη- 
τας δικαιοπρακτικής ενός από τα ισόβια μέλη, και ον το 
μέλος αυτό δεν έχει ορίσει αντικαταστάτη ή διάδοχό του, 
τότε αυτός ορίζεται από τα υπόλοιπα ισόβια μέλη από κοι¬ 
νού με δήλωσή τους που καταχωρίζεται στο βιβλίο Πρακτι¬ 
κών, τηρουμένης της διαδικασίας του άρθρου 99 του Α.Ν. 
2039/1939 και στις δύο περιπτώσεις. 

3. Με αποφάσεις του Διοικητικού Συμβουλίου τα μέλη 
μπορούν να αυξηθούν από 5 έως 17. Τα υπόλοιπα μέλη 
του Διοικητικού Συμβουλίου εκλέγονται από τα παραπάνω 
ισόβια μέλη με τριετή θητεία και μπορούν να επανεκλε¬ 
γούν. 

4. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιονδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου (πλην των ισοβίων), η κενή θέση συμπληρώ¬ 
νεται με απόφαση των ισοβίων μελών, σύμφωνα με τις δια¬ 
τάξεις της συστατικής πράξης και του άρθρου 99 του Α.Ν. 
2039/39. 

5. Το Διοικητικό Συμβούλιο συνεδριάζει τακτικά κάθε 
τρίμηνο και έκτακτα όποτε το ζητήσει ο Πρόεδρος ή η 
πλειοψηφία των μελών του με γραπτή αίτησή τους προς 
τον Πρόεδρο, πάντοτε όμως έπειτα από πρόσκληση ταυ 
Προέδρου. 

6. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

7. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί- 
πττοση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

8. Σε περίπττύοη που κάποιο μέλος του Διοικητικού 
Συμβουλίου από τα μη ισόβια μέλη, απουσιάζει δικαιολο- 
γητικά από έξι (6) συνεχείς συνεδριάσεις, θεωρείται ότι 
έχει παραιτηθεί και η κενή θέση αυτσύ συμπληρώνεται 
κατά τα οριζόμενα στην παρ. 4 τσυ παρόντος άρθρου. Μέ¬ 
λος κωλυόμενο δύναται εκάστοτε να αντιπροσωπευθεί 
από άλλο μέλος του Διοικητικού Συμβουλίου με ειδική έγ¬ 
γραφη εξουσιοδότηση απευθυνόμενη προς τον Πρόεδρο 
του Διοικητικού Συμβουλίου. 

9. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 

μελών που τυχόν διαφωνούν. Τα πρακτικά υπογράφονται 
από όλα τα μέλη που μετέχουν στη συνεδρϊαοη. 

10. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Αρθρο 5 

Αρμοδιότητες του Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού του Α.Ν. 2039/39 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμων 
και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλει κάθε χρόνο για 
έγκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις διατά¬ 
ξεις των άρθρων 101 και 102 του Α.Ν. 2039/39 και του 
από 20.12.1939 Β.Δ/τος (ΦΕΚ 552/Α/1929). Μαζί με τον 
απολογισμό, καταρτίζει, ψηφίζει και υποβάλλει και το γε¬ 
νικό ισολογισμό του ενεργητικού και του παθητικού του 
ιδρύματος. 

β) Αποφασίζει για την πρόσληψη του αναγκαίου προσω¬ 
πικού του ιδρύματος, με την προϋπόθεση όμως ότι υπάρ¬ 
χει αντίστοιχη πίστωση στον εγκεκριμένο προϋπολογισμό 
του. Αποφασίζει ακόμη για τηΥ πρόσληψη Διευθυντή ο 
οποίος πρέπει να είναι ειδικός επιστήμονας ειδικευμένος 
στα θέματα που είναι σχετικά με την εκπλήρωση των σκο¬ 
πών του Ιδρύματος. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω 
προσωπικού, καθώς και την αμοιβή του, σύμφωνα με τους 
όρους των συλλογικών συμβάσεων εργασίας και τις διατά¬ 
ξεις γενικότερα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη και καλή λειτουργία των υπηρεσιών του ιδρύμα¬ 
τος. 

δ) Αποφασίζει για την αποδοχή ή αποποίηση κληρονομι¬ 
κών, κληροδοσιών και δωρεών, καθώς και την ανακήρυξη 
ευεργετών και δωρητών του ιδρύματος, φυσικά ή νομικά 
πρόσωπα που με την υλική ή ηθική βοήθεια και συμπαρά¬ 
σταση τους συντελούν στην προαγωγή των σκοπών του 
Ιδρύματος. 

ε) Αποφασίζει για τη χορήγηση γενικών και ειδικών 
εξουσιοδοτήσεων εκπροσώπησης του Ιδρύματος σ' ένα ή 
περισσότερα μέλη του Διοικητικού Συμβουλίου. Μπορεί 
επίσης με απόφασή του να αναθέτει αρμοδιότητες ή ευ¬ 
θύνες ή συγκεκριμένο έργο σε υπαλλήλους του Ιδρύματος 
ή σε επιτροπές για την εκτέλεσή τους. 

στ) Καθορίζει τις προϋποθέσεις για την απόκτηση της 
ιδιότητας «φίλων του Ιδρύματος» καθώς και τα πλεονεκτή¬ 
ματα που αυτοί απολαμβάνουν, απονέμει τους τίτλους 
«Χορηγού», «Δωρητή», «Ευεργέτη» του Ιδρύματος και κα¬ 
θορίζει τα πλεονεκτήματα που απολαμβάνει ο καθένας. 

ζ) Ανακηρύσσει επιφανείς προσωπικότητες επιτίμους 


Προέδρους του Ιδρύματος και εγγράφει επίτιμα μέλη αυ¬ 
τού προσωπικότητες από τον επιστημονικό και πολιτικό 
κόσμο της Χώρας ή της αλλοδαπής. 

3. Το Διοικητικό Συμβούλιο μπορεί να συνιστά από τα 
μέλη ή και από μη μέλη Εκτελεστική Επιτροπή, στην οποία 
να αναθέτει την εκτέλεση συγκεκριμένσυ έργου, μέσα 
στο πλαίσιο γενικών οδηγιών που θα της παρέχει. 

Στην Εκτελεστική Επιτροπή, που δεν αποτελεί σε καμ- 
μία περίπτωση όργανο του Ιδρύματος, προεδρεύει πά¬ 
ντοτε ισόβιο μέλος του Διοικητικού Συμβουλίου. 

Η Εκτελεστική Επιτροπή θα έχει πάντως και την αρμο¬ 
διότητα νο προβαίνει στις αναγκαίες ενέργειες για την 
πραγματοποίηση κάθε γενικής ή ειδικής απόφασης του 
Διοικητικού Συμβουλίου βάσει εξουσιοδότησής του. 

Οι αποφάσεις της Εκτελεστικής Επιτροπής που εκδίδο- 
νται στα πλαίσια της παραπάνω αρμοδιότητάς της έχουν 
συμβουλευτικό χαρακτήρα και μόνο προς το Διοικητικό 
Συμβούλιο του Ιδρύματος. Τα μέλη της Εκτελεστικής Επι¬ 
τροπής που δεν έχουν την ιδιότητα και του μέλους του 
Διοικητικού Συμβουλίου δικαιούνται αμοιβής κατά τα ορι¬ 
ζόμενα οτην απόφαση του Διοικητικού Συμβουλίου που τη 
συνιστά και πάντα ανάλογα με την απασχόλησή τους (με¬ 
ρική ή ολική). 

4. Το Διοικητικό Συμβούλιο, πέραν της Εκτελεστικής 
Επιτροπής, μπορεί να συνιστά και άλλα συμβουλευτικά 
όργανα ανάλογα με τις ανάγκες εκπλήρωσης του σκοπού 
του Ιδρύματος. 

Άρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του Ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ' αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου επτά (7) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, στην 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ' 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του Ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του Ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω- 

λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Αρθρο 7 

Αρμοδιότητες Γραμματέα 

1. Ο Γραμματέας του Ιδρύματος: 

α) Συνυπογράφει με τον Πρόεδρο κάθε έγγραφο του 
Ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του Ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του Ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του Ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του Ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του Ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Αρμοδιότητες Διευθυντή 

Ο Διευθυντής του Ιδρύματος προΐσταται της Γραμμα- 
τέας εποπτεύει το προσωπικό αυτής και είναι υπεύθυνος 
για τη φύλαξη των αρχείων του Ιδρύματος και του Διοικητι- 
κητικού Συμβουλίου, στο οποίο λογοδοτεί οπότε του ζη¬ 
τηθεί. 

Άρθρο 10 

Επιλογή και ανακήρυξη υποτρόφων 

1. Υποτροφίες χορηγούνται για μεταπτυχιακές σπουδές 
στο εσωτερικό και στο εξωτερικό σε θέματα πολιτικής 
ιστορίας, κοινωνικών και οικονομικών επιστημών, σε θέ¬ 
ματα πολιτιστικά και εκπαίδευσης. 


2. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα με τις διατάξεις της συστατικής 
πράξης του ιδρύματος, του παρόντος Οργανισμού, του 
Α.Ν. 2039/39 και του από 18.8.1941 Καν. Δ/τος (ΦΕΚ 
286/Α/23.8.1941). 

Άρθρο 11 

Χορήγηση υπστροφιών 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου 
ανάλογα με το ύψος των καθαρών εσόδων του Ιδρύματος 
και τον αριθμό των υποτρόφων, πάντοτε όμοος μέσα στα 
όρια που ορίζονται από τις διατάξεις του άρθρου 54 του 
Α.Ν. 2039/1939 και του άρθρου 28 του από 18.8.1941 
σχετικού Κανονιστικού Διατάγματος, όπως κάθε φορά 
ισχύουν. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 21, 24, 26 και 27 
του από 18.8.1941 Κανονιστικού Διατάγματος (ΦΕΚ 286/ 
23.8.1941) και του Ν. 1583/1985 (ΦΕΚ 222/31.12.85 
τ.Α). 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατάξεις 
της συστατικής πράξης του Ιδρύματος και του άρθρου 29 
του παραπάνω Κανονιστικού Διατάγματος, οι οποίες δια¬ 
πιστώνονται με πράξη του Διοικητικού Συμβουλίου του 
Ιδρύματος, που έχει την υποχρέωση να παρακολουθεί την 
όλη πορεία των σπουδών των υποτρόφων και να αξιώνει 
απ’αυτούς την υποβολή, κάθε έτος αποδεικτικών στοι¬ 
χείων της επίδοσής τους. 

Άρθρο 12 

Οικονομική διαχείριση 

1. Η οικονομική διαχείριση του Ιδρύματος περιλαμβάνει 
ετήσια περίοδο, η οποία αρχίζει την 1-η Ιανουάριου και λή¬ 
γει την 31 η Δεκεμβρίου του ίδιου έτους. 

Κατ' εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31 η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με θέση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού Δ/ 
τος (ΦΕΚ 552/Α). 

Άρθρο 13 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας, 
β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στσ οποίο κατα¬ 
χωρίζονται με χρονολογική σειρά και με λογιστική τάξη όλα 
τα έσοδα και έξοδα του ιδρύματος που πραγματοποιού¬ 
νται στη διάρκεια της χρήσης, 
δ) Βιβλίο - μητρώο υποτρόφων, στο οποίο καταχωρίζο- 

νται τα ονόματα των υποτρόφων, η σχολή που φοιτούν, ο 
χρόνος και το ποσό των υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις του 
άρθρου 34 του από 18.8.1941 Καν. Δ/τος. 

ε) Βιβλίο - μητρώο χορήγησης οικονομικών ενισχύσεων 
και βραβείων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απραίτητα για 
την παρακολούθηση της διαχείρισης της περιουσίας του 
ιδρύματος και της εκτέλεσης των σκοπών του. 

Άρθρο 14 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του ΑΝ 2039/39 και 110 και 119 
του Αστικού Κώδικα, ύστερα από πρόταση του Διοικητικού 
Συμβουλίου αυτού. 

Άρθρο 15 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Μετά από πρόταση του Διοικητικού Συμβουλίου αυ¬ 
τού, το οποίο αποφασίζει για τη διάλυσή του με πλειοψη- 
φία των 2/3 των μελών του στην οποία πρέπει να περιλαμ¬ 
βάνεται υποχρεωτικά η παμψηφία των ιοοβίων μελών του 
και αφού διαπιστωθεί αδυναμία της εκπλήρωσης των σκο¬ 
πών αυτού. 

3. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο «ΠΝΕΥΜΑ¬ 
ΤΙΚΟ ΙΔΡΥΜΑ ΓΕΩΡΓΙΟΥ ΠΑΠΑΝΔΡΕΟΥ». 

Εάν το Ίδρυμα αυτό δεν υπάρχει πλέσν κατά το χρόνο 
εκείνο η περιουσία του παρόντος ιδρύματος περιέρχεται 
στους κατωτέρω ως εξής; 

α) Τα προσωπικά αντικείμενα του Ανδρέα Γ. Παπαν- 
δρέου περιέρχονται στο Εθνολογικό Μουσείο Αθηνών. 

β) Το υλικό των αρχείων του ιδρύματος μαζί με τη βι¬ 
βλιοθήκη του περιέρχονται στον Τομέα Δημοσίου Δικαίου 
του Τμήματος Νομικής του Εθνικού και Καποδιστριακού 
Πανεπιστημίου Αθηνών και 

γ) Η υπόλοιπη κινητή και ακίνητη περιουσία του ιδρύμα¬ 
τος περιέρχεται στη Νομαρχία Αχαΐας για την ίδρυση παι¬ 
δικού σταθμού με επωνυμία «Ανδρέας Γ. Παπανδρέου». 

Στον Υπουργό Εθνικής Παιδείας και θρησκευμάτων και 
στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 13 Σεπτεμβρίου 1996 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ ΚΑΙ ΘΡΗΣΚ/ΤΟΝ 

ΓΕΩΡΓΙΟΣ ΔΡΥΣ ΓΕΩΡΠΟΣ ΠΑΠΑΝΔΡΕΟΥ 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ 7739/5636 κ.ά. (2) 

Πολιτογράφηση αλλογενών αλλοδαπών. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ 

Με τη Φ. 7739/5636/11.9.1996 απόφαση του Υφυ¬ 
πουργού Εσωτερικών, Δημ. Διοίκησης και Αποκέντρωσης: 
α) έγινε δεκτή η από 12.2.1990 αίτηση πολιτογράφησης 
της αλλογενούς αλλοδαπής ΤΣΕΚΟΦΣΚΑ Βουκιτσα του 
Μάρκου συζ. ΓΚΙΟΥΡΤΖΗ Στέφανου, γεν. το έτος 1963 
για απόκτηση της ελληνικής ιθαγένειας και β) εγκρίθηκε η 
αλλαγή του επωνύμου της από «ΤΣΕΚΟΦΚΣΑ» σε «ΤΣΕ- 
ΚΟΥ». 

Με τη Φ. 9105/12782/11.9.1996 απόφαση του Υφυ¬ 
πουργού Εσωτερικού, Δημόσιας Διοίκησης και Αποκέ¬ 
ντρωσης: α) έγινε δεκτή η από 11.5.1990 αίτηση πολιτο¬ 
γράφησης του αλλογενούς αλλοδαπού ΕΛ ΧΑΟΥΙ ΝΑΤ- 
ΖΙΜΠ - ΙΩΑΝΝΗ του Φουάντ, γεν. στο ΛΙΒΑΝΟ το 1960 
για την απόκτηση της ελληνικής ιθαγένειας και β) εγκρί- 
θηκε η αλλαγή του κυρίου ονόματος από «ΝΑΤΖΙΜΠ - ΙΩ¬ 
ΑΝΝΗΣ» σε «ΙΩΑΝΝΗΣ». 

Με τη Φ. 11050/8996/11.9.1996 απόφαση του Υφυ¬ 
πουργού Εσωτερικού, Δημόσιας Διοίκησης και Αποκέ¬ 
ντρωσης, έγινε δεκτή η από 13.11.1995 αίτηση πολιτο¬ 
γράφησης της αλλογενούς αλλοδαπής ΛΑΜΠΙΡΗ ’Ελενα 
συζ. Νικολάου, το γένος ΚΙΦΟΡ Θεόδωρου, γεν. το 1953 
στη Ρουμανία, για την απόκτηση της ελληνικής ιθαγέ¬ 
νειας. 

Με τη Φ. 24741/13133/11.9.1996 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 22.9.1992 αίτηση πολιτογρά¬ 
φησης της αλλογενούς αλλοδαπής ΚΑΒΡΕΧΑ - ΑΔΑΜΕΣ 
ΝΙΝΤΙΑ - ΡΟΣΑΝΑ του Χουάν - Αντόνιο και της Μιρεγια, 
γεν. το 1960 στον Αγ. Δομίνικο, για την απόκτηση της ελ¬ 
ληνικής ιθαγένειας. 

Με τη Φ. 26414/8267/11.9.1996 απόφαση του Υφυ¬ 
πουργού Εσωτερικών, Δημ. Διοίκησης και Αποκέντρωσης: 
α) έγινε δεκτή η από 22.5.1992 αίτηση πολιτογράφησης 
της αλλογενούς αλλοδαπής ΜΟΥΖΕ/\Α ΚΟΥΤΕΝΤΑ- 
ΚΑΝΑ - ΑΝΤΩΝΙΟΥ του Νανιβε και της Μιζαμπου, γεν. το 
έτος 1958 στο Ζαΐρ για την απόκτηση της ελληνικής ιθα¬ 
γένειας και β) εγκρίθηκε η αλλαγή του κυρίου ονόματός 
του από «ΚΟΥΤΕΝΤΑΚΑΝΑ - ΑΝΤΩΝΙΟΣ» σε «ΑΝΤΩ¬ 
ΝΙΟΣ». 

Με τη Φ. 26687/13467/11.9.1996 απόφαση του Υφυ¬ 
πουργού Εσωτερικού, Δημόσιας Διοίκησης και Αποκέ¬ 
ντρωσης, έγινε δεκτή η από 7.6.1988 αίτηση πολιτογρά¬ 
φησης της αλλογενούς αλλοδαπής ΜΑΡΙΑΝΝΑ - ΜΙΧΑ- 
ΕΛΑ συζ. Γεωργίου Μπρεμπου, το γένος Γεωργίου Μπιρ- 
τσαν η οποία γεννήθηκε στην Τσετατε Ντολζ Ρουμανίας 
το έτος 1958 για την απόκτηση της ελληνικής ιθαγένειας. 

Με τη Φ. 32279/12340/11.9.1996 απόφαση του Υφυ¬ 
πουργού Εσωτερικών, Δημ. Διοίκησης και Αποκέντρωσης: 
α) έγινε δεκτή η από 27.5.1993 αίτηση πολιτογράφησης 
του αλλογενούς αλλοδαπού ΣΟΥΚΑ ΑΛΕιιΑΝΤΕΡ - 
ΤΖΩΝΝΥ του Ιακώβ που γεννήθηκε το έτος 1952 στη 
Γκάνα για την απόκτηση της ελληνικής ιθαγένειας και β) 
εγκρίθηκε η αλλαγή του κυρίου ονόματός του από «ΑΛΕ- 
ΞΑΝΤΕΡ - ΤΖΩΝΝΥ» σε «ΙΩΑΝΝΗΣ - ΕΥΑΓΓΕΛΟΣ». 

Με τη Φ. 42192/9725/11.9.1996 απόφαση του Υφυ- 

πουργού Εσωτερικών, Δημ. Διοίκησης και Αποκέντρ(ύσης: 
α) έγινε δεκτή η από 16.12.1994 αίτηση πολιτογράφησης 
του αλλογενούς αλλοδαπού ΜΠΑΝΖΙ ΡΙΤΣΑΡΝΤ ΣΑΙ- 
ΜΟΝ, γεν. στην Τανζανία το 1949 για την απόκτηση της 
ελληνιιο^ς ιθαγένειας και β) εγκρίθηκε η αλλαγή των ονο- 
ματεπωνυμικών στοιχείων του από «ΜΠΑΝΖΙ ΡΙΤΣΑΡΝΤ 
ΣΑΙΜΟΝ» σε «ΜΠΑΝΖΗ ΡΙΤΣΑΡΝΤ». 

Με τη Φ. 43318/13058/11.9.1996 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 12.1.1996 αίτηση πολιτογρά¬ 
φησης του αλλογενούς αλλοδαπού ΖΟΓΜΠΗ ΧΟΥΣΕΙΝ - 
ΗΛΙΑ του Αλι και της Αουτεφ, γεν. το 1959 στο Λίβανο για 
την απόκτηση της ελληνικής ιθαγένειας. 

Με τη Φ. 44086/6108/11.9.1996 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ- 
ντροκιης, έγινε δεκτή η από 10.4.1995 αίτηση πολιτογρά¬ 
φησης της αλλογενούς αλλοδαπής ΑΠΙ/\ΑΝ ΑΝΖΕΛΙΤΑ 
του Μονικο συζ. ΝΙΚΑΝΟΡ ΣΑΜΟΝΤΕ, γεν. το 1946 στις 
Φιλιππίνες για την απόκτηση της ελληνικής ιθαγένειας. 

Με τη Φ. 47776/12954/11.9.1996 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 13.11.1995 αίτηση πολιτο¬ 
γράφησης της αλλογενούς αλλοδαπής ΔΙΚΟΥ ΝΤ1ΛΙΑΝΑ 
συζ. Δημητρίου το γένος ΜΠΟΤΣΕΒ ΜΠΟΤΣΟ, γεν. στη 
Βουλγαρία το 1966 για την απόκτηση της ελληνικής ιθα¬ 
γένειας. 

Αθήνα, 11 Σεπτεμβρίου 1996 

ο ΥΦΥΠΟΥΡΓΟΣ 

ΓΕΩΡΓ. ΜΩΡΑΪΤΗΣ 
-♦- 

Αριθ. Φ 16486/3216 κ.ά. (3) 

Πολιτογράφηση ομογενών αλλοδαπών. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ 

Με τη Φ. 16486/3216/11.9.1996 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 26.6.1995 αίτηση πολιτογρά¬ 
φησης του ομογενούς αλλοδαπού ΜΕΤΣΚΑ ΕΛΕΥΘΕ¬ 
ΡΙΟΥ του Παναγιώτη, γεν. το 1958 στη Ρουμανία, για την 
απόκτηση της ελληνικής ιθαγένειας. 

Με τη Φ. 37147/6642/11.9.1996 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγιναν δεκτές οι από 28.1.1994 αιτήσεις πολι¬ 
τογράφησης των ομογενών αλλοδαπών ΚΑΒΙΛΙΕ ΜΥΡΙΑΜ 
και ΚΩΣΤΑ - ΡΟΖΕ του Ροζέ και της Ευαγγελίας, γεν. στη 
Γενεύη το 1970 και 1972 αντίστοιχα, για την απόκτηση 
της ελληνικής ιθαγένειας. 

Με τη Φ. 37182/12564/11.9.1996 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 15.2.1994 αίτηση πολιτογρά¬ 
φησης της ομογενούς αλλοδαπής ΜΑΥΡΟΥΔΗ ΣΤΕ/ν/νΑ 
του Περικλή, γεν. το 1939 στο Αντεν Σαουδικής Αραβίας, 
για την απόκτηση της ελληνικής ιθαγένειας. 

Με τη Φ. 40319/15186/11.9.1996 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγιναν δεκτές οι από 11.7.94 και 12.7.1994 αι¬ 
τήσεις πολιτογράφησης των ομογενών αλλοδαπών αδελ¬ 
φών ΠΑΠΠΑ ΑΝΔΡΕΑΣ του Νικολάου, γεν. το έτος 1948 


και ΠΑΠΠΑ ΣΠΥΡΙΔΩΝΑ του Νικολάου, γεν. το έτος 
1952, για την απόκτηση της ελληνικής ιθαγένειας. 

Με τη Φ. 40804/14726/11.9.1996 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 12.9.1994 αίτηση πολιτογρά¬ 
φησης της ομογενούς αλλοδαπής ΓΕΩΓΙΟΥ ΔΙΔΩ του Ιω¬ 
άννη, η οποία γεννήθηκε το έτος 1976 στην Αθήνα, για 
την απόκτηση της ελληνικής ιθαγένειας. 

Με τη Φ. 42233/12021 /11.9.1996 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 28.12.1994 αίτηση πολιτο¬ 
γράφησης των ομογενών αλλοδαπών ΚΙΤΣΟΥ ΔΗΜΗ¬ 
ΤΡΑΣ και ΚΑΛΛΙΟΠΗΣ του Δημητρίου και της Ανδρονίκης, 
γεν. το 1975 στην Αθήνα, για την απόκτηση της ελληνικής 
ιθαγένειας. 

Με τη Φ. 42235/12554/11.9.1996 απόφαση του Υφυ¬ 
πουργού Εσωτερικών Δημ. Διοικ. & Αποκ/σης, έγιναν δε¬ 
κτές οι από 23.2.90 αιτήσεις πολιτογράφησης των ομογε¬ 
νών αλλοδαπών ΙΩΑΝΝΟΥ ΓΙΑΝΝΑΚΗ του ΕΡΡΙΚΟΥ και 
της συζ. του Ελένης γεν. στη Κύπρο το 1950 και 1954 
αντίστοιχα για την απόκτηση της Ελληνικής Ιθαγένειας. 

Με τη Φ. 42926/128989/11.9.1996 απόφαση του 
Υφυπουργού Εσωτερικών Δημ. Διοικ. & Αποκ/σης, έγινε 
δεκτή η από 13.1.1995 αίτηση πσλιτογράφησης του ομο¬ 
γενούς αλλοδαπού ΓΚΟΥΡΔΟΥΚΗ ΔΗΜΗΤΡΙΟΥ - ΣΩ¬ 
ΚΡΑΤΗ του Ηρακλή που γεν. το 1960 στην Κέρκυρα για 
την απόκτηση της Ελληνικής Ιθαγένειας. 

Με τη 42984/6686/11.9.1996 απόφαση του Υφυ¬ 
πουργού Εσωτερικών Δημ. Διοικ. & Αποκ/σης έγινε δεκτή 
η από 7.11.1994 αίτηση πολιτογράφησης του ομογενούς 
αλλοδαπού ΠΑΝΤΕΛΗ ΣΩΤΗΡΙΟΥ του Ιωάννη γεν. στην 
Κύπρο το 1939 για την απόκτηση της Ελληνικής Ιθαγέ¬ 
νειας. 

Με τη Φ. 47192/12461 /11.9.1996 απόφαση του Υφυ¬ 
πουργού Εσωτερικών Δημ. Διοικ. & Αποκ/σης έγινε δεκτή 
η από 18.10.1995 αίτηση πολιτογράφησης του ομογε¬ 
νούς αλλοδαπού ΣΩΤΗΡΙΟΥ ΘΩΜΑ του Γεωργίου και της 
Βασιλικής γεν. το 1927 στη Β. Ήπειρο για την απόκτηση 
της Ελληνικής Ιθαγένειας. 

Αθήνα, 1Τ Σεπτεμβρίου 1996 

ο ΥΦΥΠΟΥΡΓΟΣ 

ΓΕΩΡΓ. ΜΩΡΑΪΤΗΣ 
-♦- 

Αριθ. 347534 (4) 

Τροποποίηση και συμπλήρωσή της με αριθμ. 188588/ 
30.6.93 κοινής απόφασης των Υπουργών Εθνικής Οι¬ 
κονομίας & Γεωργίας που αφορά τη διαδικασία εφαρ¬ 
μογής του σ υστήματος των ποσοστώσεων αγελαδινού 
γάλακτος. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις; 

α) Της παρ. 3 του άρθρου 22 του Ν. 992/79 «Περί οργα- 
νώσεως των διοικητικών υπηρεσιών δια την εφαρμογήν 
της Συνθήκης προσχωρήσεως της Ελλάδος εις τας Ευρω- 
παϊκάς Κοινότητας και ρυθμίσεως συναφών θεσμικών και 
οργανωτικών θεμάτων (ΦΕΚ Α7280/79). 
β) Του Καν. (ΕΟΚ) 804/68 «Περί κοινής οργάνωσης των 

αγορών στον τομέα του γάλακτος και των γαλακτοκομικών 
προϊόντων». 

γ) Του Καν. (ΕΟΚ) 3950/92 «Για τη θέσπιση συμπληρω¬ 
ματικής εισφσράς στον τομέα του γάλακτος και των γαλα¬ 
κτοκομικών προϊόντων» (ΕΕί. 405/92). 

δ) Του Καν. (ΕΟΚ) 536/93 «Περί λεπτομερών κανόνων 
εφαρμογής της συμπληρωματικής εισφοράς στον τομέα 
του γάλακτος και των γαλακτοκομικών προϊόντων (ΕΕΙ_ 
57/93). 

ε) Του άρθρου 29Α του Ν. 1558/89 «Κυβέρνηση και Κυ¬ 
βερνητικά όργανα (ΦΕΚ 134/Α’) όπως αυτό προστέθηκε 
με το άρθρο 27 του Ν. 2081/92 (ΦΕΚ 154Α·). 

2. Την αριθμ. 279972/5.2.96 Απόφαση του Πρωθυ¬ 
πουργού και Υπουργού Γεωργίας «Ανάθεση αρμοδιοτή¬ 
των στους Υφυπουργούς Γεωργίας Αλέξανδρο Μπαλτά 
και Απόστολο Φωτιάδη». 

3. Το με αριθμ. 17686/9.9.96 έγγραφο του ΕΛΟΓ. 

4. Την ανάγκη τροποποίησης και συμπλήρωσής της με 
αριθμ. 188588/30.6.93 κοινής απόφασης λόγω των διαρ¬ 
θρωτικών και ειδικών προβλημάτων που παρατηρήθηκαν 
στους Νομούς Έβρου, Ροδόπης, Γρεβενών, Λέσβου, Σά¬ 
μου, Χίου, Δωδεκανήσου και της επαρχίας Κόνιτσας του 
Ν. Ιωαννίνων. 

5. Το γεγονός ότι, με την παρούσα απόφαση δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Τροποποιούμε και συμπληρώνουμε την με αριθμ. 
188588/30.6.93 κοινή απόφαση των Υπουργών Εθνικής 
Οικονομίας και Γεωργίας «Διαδικασία εφαρμογής του συ¬ 
στήματος των ποσοστώσεων αγελαδινού γάλακτος», 
όπως τροποποιήθηκε και συμπληρώθηκε με τις αριθμ. 
165547/28.1.94, 190010/20.6.94 όμοιες αποφάσεις, 
ως εξής: 

1. Τσ κείμενο που προστέθηκε, με την αριθμ. 418906/ 
21.12.95 κοινή απόφαση των Υπουργών Εθνικής Οικονο¬ 
μίας και Γεωργίας, στο τέλος του κεφαλαίου «Απ’ ευθείας 
πωλήσεις» της με αριθμ. 188588/30.6.93 κοινής απόφα¬ 
σης, όπως αυτό τροποποιήθηκε με την με αριθμ. 165547/ 
28.1.94 κοινή απόφαση, αντικαθίσταται ως ακολούθως: 

α) Σε παραγωγούς απ’ ευθείας πωλήσεων γάλακτος, 
χορηγούνται ατομικές ποσότητες αναφοράς (ποσοστώ¬ 
σεις) από το υφιστάμενο αντίστοιχο εθνικό απόθεμα, εφό¬ 
σον η διάθεση του γάλακτος, μέσω του συστήματος των 
απ’ ευθείας πωλήσεων, δεν απαγορεύεται εντός του Νο¬ 
μού, στον οποίο ο παραγωγός πρόκειται να ασκήσει την εν 
λόγω δραστηριότητα. 

β) Από τη γαλακτοκομική περίοδο 1996/97, χορηγού¬ 
νται από ’.α υφιστάμενα εθνικά αποθέματα των απ’ ευ¬ 
θείας πωλήσεων και παραδόσεων αγελαδινού γάλακτος, 
συμπληρωματικές ατομικές ποσότητες αναφοράς αγελα¬ 
δινού γάλακτος (ποσοστώσεις) στις παρακάτω αναφερό- 
μενες κατηγορίες παραγωγών: 

ββ) Επαρχία Κόνιτσας Νομού Ιωαννίνων 

Σε παραγωγούς οι οποίοι κατά την γαλακτοκομική πε¬ 
ρίοδο 1995/96 σημείωσαν υπέρβαση των ποσοστώσεών 
τους, χορηγείται συμπληρωματική ποσόστωση ίση με το 
100% της πραγματοποιηθείσας υπέρβασης. Το ύψος της 
ποσόστοκιης που χορηγείται συνολικά για την ικανοποί¬ 
ηση των αναγκών των παραγωγών της παρούσας περίπτω¬ 
σης ανέρχεται σε 50 τόννους. 

γγ) Νομοί Γρεβενών, Ροδόπης, Λέσβου, Χίου, Σάμου και 
Δωδεκανήσου. 


Σε παραγωγούς οι οποίοι κατά την γαλακτοκομική πε¬ 
ρίοδο 1995/96, σημείωσαν υπέρβαση των ποσοστώσεών 
τους, χορηγείται συμπληρωματική ποσόστωση ίση με το 
100% της πραγματοποιηθείσας υπέρβασης και όχι πέραν 
του ορίου των 60 τόννων ανά παραγωγό. 

Το ύψος της ποσόστωσης που χορηγείται συνολικά για 
την ικανοποίηση των αναγκών των παραγωγών της παρού¬ 
σας περίπτωσης ανέρχεται σε 2.150 τόννους. 

δδ) Νομός Έβρου 

- Σε παραγωγούς οι οποίοι κατά την γαλακτοκομική πε¬ 
ρίοδο 1995/96, σημείωσαν υπέρβαση των ποσοστώσεών 
τους, χορηγείται συμπληρωματική ποσόστωση ίση με το 
100% της πραγματοποιηθείσας υπέρβασης και όχι πέραν 
του ορίου των 60 τόννων ανά παραγωγό. 

- Σε παραγωγούς που θα υποβάλλουν στον ΕΛΟΓ, 
εντός χρονικού διαστήματος τριών μηνών από τη δημο¬ 
σίευση της παρούσας, δήλωση για επέκταση υφιστάμενων 
μικρών αγελαδοτροφικών εκμεταλεύσεων οικογενειακής 
φύσεως και οι οποίοι κατέχουν ανεπαρκή σχετική ατομική 
ποσότητα αναφοράς (ποσόστωση), χσρηγείται ποσόστωση 
μέχρι συμπληρώσεως των 1(Χ) τόννων ανά παραγωγό. 

Το ύψος της ποσόστωσης που χορηγείται συνολικά για 
την ικανοποίηση των αναγκών των παραγωγών της παρού¬ 
σας υποπερίπτωσης ανέρχεται σε 2.800 τόννους. 

3. Σε όλες τις ανωτέρω υποπεριπτώσεις της περιπτ. β 
της παρούσας, οι συμπληρωματικές ποσοστώσεις χορη¬ 
γούνται με την προϋπόθεση ότι αφ’ ενός οι παραγωγοί δεν 
θα έχουν μεταβιβάσει μέχρι τη δημοσίευση της παρούσας 
όλη ή μέρος της ποσότητας αναφοράς που κατέχουν ή κα¬ 
τείχαν και ότι αφ’ ετέρου δεν θα μεταβιβάσουν ή δεν θα 
παραχωρήσουν προσωρινά τις συμπληρωματικές ποσο¬ 
στώσεις που τους χορηγούνται με την παρούσα. Σε αντί¬ 
θετη περίπτωση οι προαναφερθείσες συμπληρωματικές 
ποσοστώσεις αφαιρσύνται από τους δικαιούχους και επι¬ 
στρέφουν στο εθνικό απόθεμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Σεπτεμβρίσυ 1996 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΓΕΩΡΓΙΑΣ 

Γ. ΠΑΠΑΝΤΩΝΙΟΥ ΑΠ. ΦΩΤΙΑΔΗΣ 

-♦- 

ΔΙΟΡ ΘΩΣΕΙΣ ΣΦΑΛΜΑ ΤΩΝ 

(5) 

Στις 317729/18.1.94 και 315778/14.1.94 αποφάσεις 
του Υφυπουργού Γεωργίας που δημοσιεύτηκαν στα ΦΕΚ 
23/118.1.94 και 17/14.1.94 (τ.Β) αντίστοιχα, γίνονται οι 
εξής διορθώσεις: 

Στον τέταρτο και πέμπτο στίχο της παραγράφου (6) της 
με αρ. πρ. 317729/18.1.1994 απόφασης του Υφυπουρ¬ 
γού Γεωργίας που δημοσιεύτηκε στο ΦΕΚ 23/18 Ιανουά¬ 
ριου 1994 (τ.Β), διορθώνεται το εσφαλμένο στις σύγχρο¬ 
νες εγκαταστάσεις του Συνεταιρισμού στο ορθό «σε σύγ¬ 
χρονες εγκαταστάσεις της περιοχής». 

Στον προτελευταίο στίχο της παραγράφου (4) της με αρ. 
πρ. 315778/14.1.1994 απόφασης τσυ Υφυπουργού Γε¬ 
ωργίας που δημοσιεύτηκε στο ΦΕΚ 17/14 Ιανουάριου 
1994 (τ.Β) διορθώνεται το εσφαλμένο «...της Ε.Α.Σ. Αρ¬ 
καδίας...» στο ορθό «...της Αρκαδίας...». 

(Από το Υπουργείο Γ εωργίας) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕίΕΧ 223211 ΥΡΕΤ ΟΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠ 

ΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ. Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά δσέλιδο ή μέρους αυτού 


ΕΤΗΣΙΕΣ ΣΥΝΔ 

ΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

30.000 

δρχ. 

1.500 

δρχ. 

Β' (Υπουργικές αποφάσεις κ.τλ.) 

50.000 

» 

2.500 

» 

Γ (Διορισμοί, απολύσεις κ.τλ. Δημ. Υπαλλήλων) 

10.000 

» 

500 

» 

Δ' (Απαλλοτριώσεις, πολεοδομία κτλ.) 

50.000 

» 

2.500 

» 

Αναπτυξιακών Πράξεων (Τ.Α.Π.Σ.) 

25.000 

» 

1.250 

» 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

» 

500 

» 

Παράρτημα (Πίνακες επιτυχόντων διαγωνισμών) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Ανωνύμων Εταιρειών & Ε.Π.Ε. 

150.000 

» 

7.500 

» 

Προκηρύξεων Α.Σ.Ε.Π. 

10.000 

» 

500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 

» 

6.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 
σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Καποδιστρίου 34 - Αθήνα) και σης άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρσμής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από Οδ.ΟΟ' έως 13.30' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

























